Enteoheno

[thumb|Ang [Peyote ay isang halimbawa ng mga enteoheno na ginagamit sa mga ritual pang-relihiyoso. Ang Peyote ay iniulat na pumupukaw ng mga estado ng "malalim na introspeksiyon at kabatiran" na inilarawan na isang likas na metapisikal o espiritwal. Sa ibang pagkakataon, ang paggamit nito ay sinasamahan ng mayamang mga epektong biswal at pandinig.]] 
 na pangunahign kompuwestong sikoaktibo ng peyote]]

Ang **enteoheno** ("Ang diyos ay nasa loob natin") ay isang sikoaktibong substansiya na ginagamit sa kontekstong relihiyoso, shamaniko o espiritwal. Sa kasaysayan, ang mga enteoheno ay karamihang hinango mula sa mga halaman at ginamit sa iba't ibang kontekstong relihiyoso. Sa pagdating ng organikong kimika, marami na ngayong mga sintetikong substansiya ang may parehong mga katangiang sikoaktibo. Ang mga enteoheno ay ginagamit bilang pandagdag sa maraming mga iba't ibang pagsasanay ng pagpapagaling, transendensiya, pangitain, at pahayag kabilang ang meditasyon, psyhonautics, proyektong sining at terapiyang sikedeliko
## Pagsasaliksik
[thumb|150px|right|Kabuteng [Psilocybe cubensis na naglalaman ng psylocibin.]]

 na bintanang bilog sa taas ng altar sa Boston University's Marsh Chapel na lugar ng Marsh Chapel Experiment]]

Ang kilalang sinaunang mga pagsubok ng karanasang entheogenic ay kinabibilangan ng Marsh Chapel Experiment na isinagawa ng doktor at doktoral na kandidato ng teolohiyang si Walter Pahnke sa ilalim ng pangangasiwa ni Timothy Leary ng Harvard Psilocybin Project. Sa eksperimentong double-blind na ito, ang lahat ng mga bolunterong estudyante ng graduate school divinity mula sa Boston ay nag-angkin ng pagkakaroon ng malalim na karanasang relihiyoso kasunod na pagkain ng purong psilocybin. Noong 2006, ang isang mas mahigpit na kinontrol na eksperimento ay isinagawa sa Johns Hopkins University at nagbigay ng parehong mga resulta. Ang mga patuloy na pagsasaliksik sa kasalukuyan ay limitado dahil sa laganap na pagbabawal ng ilegal na droga sa maraming bansa, gayunpaman, ang ilang mga bansa ay may mga batas na pumapayag ng paggamit ng mga enteoheno para sa tradisyonal na relihiyosong paggamit nito. Halimbawa, sa Estados Unidos, ang paggamit ng mga drogang enteoheno ay legal kung gagamitin sa Native American Church sa mga relihoyosong seremonya nito.

## Relihiyon
Ang mga enteoheno ay ginagamit sa iba't ibang mga paraan kabilang bilang bahagi ng mga naitatag na relihiyon. Kabilang din dito ang paggamit na walang kaugnayan sa relihiyon ngunit para sa personal na pag-unlad espiritwal, gayundin bilang rekreasyonal na droga at para sa gamit na pagpapagaling. Ang paggamit ng mga enteoheno ay laganap sa buong naitalang kasaysayan ng tao.

Naniwala ang Israeling mananalisik na si Benny Shanon na si Moises ay nasa ilalim ng impluwensiya ng mga hallucinogen nang tanggapin nito ang batas ng diyos. Si Shanon ay naniniwalang ang psychedelic cocktail na katulad ng ayahuasca ay makapagpapaliwanag ng pangitain ni Moises ng nagliliyab na puno. Ayon kay Shanon: "Sa mga mataas na anyo ng pagkalango sa ayahuasca, ang pagkita ng liwanag ay sinasamahan ng malalim na relihiyoso at espirtiwal na mga pakiramdam."

Ang isa sa pinakamalaganap na ginagamit na enteoheno ang cannabis na ginagamit sa mga rehiyong gaya ng Tsina, Europa, India sa libo libong mga taon. Ito ay lumitaw rin bilang bahagi ng mga relihiyon at kulturang gaya ng kilusang Rastafari, Sadhus ng Hinduismo, mga Scythian, Sufi Islam at iba pa.

Ang mga katutubong mamamayan ng Siberia ay gumagamit ng kabuteng fly agaric (Amanita muscaria) bilang enteoheno.

Sa Hinduismo, ang Datura stramonium at Cannabis ay ginagamit sa mga seremonyang relihiyoso.

## Talaan ng mga enteoheno
### Fauna
### Flora
### Fungi
## Sanggunian
Kategorya:Mga entheogen
Kategorya:Droga
Kategorya:Kaugalian at karanasang panrelihiyon
Kategorya:Shamanismo
Kategorya:Espiritwalidad